**Odôvodnenie**

**návrhu na prijatie uznesenia Národnej rady Slovenskej republiky k uzneseniu Európskeho parlamentu zo dňa 17. januára 2024**

Navrhuje sa prijatie predloženého uznesenia Národnej rady Slovenskej republiky ako reakcie na uznesenie Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatom dňa 17. januára 2024.

Vo svojom uznesení Európsky parlament podobne ako Európska komisia a Európska prokuratúra vyjadril svoje znepokojenie nad situáciou právneho štátu na Slovensku a tiež nad spôsobom, akým sa vláda SR rozhodla prijať zmeny trestného zákona, ktoré budú mať negatívny dopad okrem bežných ľudí na Slovensku aj na ochranu finančných záujmov Európskej únie.

V uznesení Národná rada Slovenskej republiky pripomína princípy a hodnoty, na ktorých je Európska Únia založená a žiada vládu, aby nevystavovala Slovenskú republiku riziku, že z dôvodu ich porušenia príde o eurofondy.